РЕПУБЛИКА СРБИЈА
ОПШТИНА ЖИТОРАЂА
ОПШТИНСКА УПРАВА
Бр. 111-2657/2026-01
Дана, 09.09.2026.године
Житорађа

На основу члана 79.Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон), члана 183.ст.1тач.1. и ст.4. Закона о општем управном поступку (,,Службени гласник Републике Србије“, бр. 18/2016, 95/2018-аутентично тумачење и 2/2023-одлука УС), начелник Општинске управе општине Житорађа по службеној дужности доноси
РЕШЕЊЕ
1.Поништава се у целини Решење о попуњавању радног места путем интерног конкурса у Општинској управи општине Житорађа, бр. 111-2254/2026-01 од 14.08.2026.године.

2. Поништава се у целини Решење о именовању конкурсне комисије за спровођење интерног конкурса у Општинској управи општине Житорађа бр.02-2255/2026-01 од 14.08.2026.године.

3. Поништава се у целини Интерни конкурс за попуњавање извршилачког радног места у Општинској управи општине Житорађа бр. 111-2277/2026-01 од 17.08.2026.године, који је објављен на огласној табли општине Житорађа и на веб презентацији www.zitoradja.org.

4.Поништава се у целини Решење о неуспеху интерног конкурса бр.111-2553/2026-01 од 28.08.2026.године.

5. Решење објавити на огласној табли општине Житорађа и на веб презентацији www.zitoradja.org.

6. Доставити: члановима Конкурсне комисије, кадровској евиденцији и архиви.

	Образложење

[bookmark: _GoBack]Решењем број 111-2254/2026-01 од 14.08.2026.године, покренут је поступак попуњавања извршилачког радног места Грађевински инспектор и саобраћајни инспектор, у звању саветник у организационој јединици Одељење за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине  – Одсек за инспекцијске послове, у Општинској управи општине Житорађа, под редним бројем  23. Правилника о организацији и систематизацији радних места у Општинској управи и општинском правобранилаштву општине Житорађа, путем интерног конкурса и Решењем бр. 02-2255/2026-01 од 14.08.2026.године образована је комисија за спровођење интерног конкурса. Након спроведеног Интерног конкурса бр. 111-2277/2026-01 од 17.08.2026.године, који је објављен на огласној табли општине Житорађа и на веб презентацији www.zitoradja.org, донето је Решење о неуспеху интерног конкурса бр.111-2553/2026-01 од 28.08.2026.године, обзиром да на истом није било пријава. 
Међутим, након спроведеног целокупног поступка утврђено је да је иницијални акт донет на основу Правилника о првој измени и допуни Правилника о организацији и систематизацији радних места у Општинској управи и општинском правобранилаштву општине Житорађа по сили закона морао бити стављен ван снаге јер је излазио из Кадровског плана општине Житорађа за 2026.годину, што је супротно закону, те да све радње проистекле из овог акта морају бити ван снаге. Одлуком бр. 110-2654/2026-01 од 09.09.2026.године, стављен је ван снаге Правилник о првој измени и допуни Правилника о о организацији и систематизацији радних места у Општинској управи и општинском правобранилаштву општине Житорађа (,,Службени лист града Ниша“ бр. 76/2026).
Обзиром на чињеницу да на интерном конкурсу није било пријављених кандидата и да нису нарушена права и интереси трећег лица, поништавају се сва решења наведена у диспозитиву.  
      Чланом 79.Закона о запосленима у аутономним покрајинама и јединицама локалне самоуправе прописано је да се радно место може попунити када се испуне два услова: да је радно место предвиђено Правилником и да је његово попуњавање предвиђено кадровским планом за текућу годину.
    	 Чланом 183.ст.1.тач.1. и ст.4. Закона о општем управном поступку, прописано је да другостепени орган или надзорни орган решењем ће на захтев странке или по службеној дужности у целини или делимично поништити коначно решење ако је донето у ствари из судске надлежности или у ствари о којој се не одлучује у управном поступку. Ако не постоји другостепени орган и надзорни орган решење ће, сагласно ст. (1)-(3) овог члана, поништити орган који је донео коначно првостепено решење.
	
На основу свега наведеног и цитираних одредби закона, одлучено је као у диспозитиву овог решења.
Поука о правном средству: Решење је коначно даном доношења. Против овог решења жалба није допуштена, нити се може покренути управни спор.

	Начелник Општинске управе
	__________________________
	        Љубиша Филиповић
